เรื่องร้องเรียน: ตรงข้ามบ้านดิฉัน จะมีบริษัท Flash Express มาตั้ง สร้างความเสียหายดังนี้  1. กลางวันจะเปิดเพลงดังสนั่นมาก   2. ไม่มีระบบจัดการขยะมูลฝอย ไม่มีถังขยะ เวลามีลมพัด ขยะจะกระจายออกมาตามท้องถนน โดยเฉพาะบ้านที่อยู่ใกล้ เปิดประตูทีไรขยะจะปลิวเข้ามาในบ้าน
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ดำเนินการตรวจสอบแนะนำเรื่องร้องเรียนเกี่ยวกับสุขลักษณะของสถานที่ ให้หามาตรการควบคุมเรื่องเสียงดังรบกวนผู้พักอาศัยใกล้เคียง และให้จัดหาถังขยะให้เพียงพอต่อปริมาณขยะ ทั้งนี้จักได้ตรวจติดตามอย่างเคร่งครัดต่อไป
ความเห็นของผู้แจ้ง: ขอบคุณสำหรับการแก้ไขปัญหาค่ะ แต่ยังไม่แน่ใจว่าจะสัมฤทธิ์ผลหรือไม่ เพราะว่าบอกเขาไปวันนี้ ก็ไม่รู้ว่า วันพรุ่งนี้เขาจะทำหรือไม่ เพราะเมื่อเช้าพี่ออกจากบ้าน ขยะตามถนนก็ยังเยอะอยู่ พี่คิดว่ามันน่าจะปลิวออกมาจาก หน่วยงานของเขา นั่นแหละ เพราะว่าเขาเปิดประตูทิ้งไว้ตลอด แต่อย่างไร ในเบื้องต้น ก็ขอขอบคุณเจ้าหน้าที่ทุกท่านค่ะ
พื้นที่: แขวงคลองจั่น เขตบางกะปิ กรุงเทพมหานคร